الإدعاء
- بوست منتشر عليه لوجو جريدة الوطن ومكتوب عليه: "وزيرة الصحة: هنغير صوت سرينة الإسعاف لصوت الرئيس السيسي وهو بيقول تحيا مصر".
الكلام ده غير حقيقي، والبوست مفبرك.✅✅
الخبر ملوش أي أثر في موقع جريدة الوطن ولا أي موقع تاني معروف.
لو دققنا في البوست هنلاقي اللي فبركة عمله بحرفية شديدة، يعني ده نفس فونت خط الوطن، ومفيش أخطاء إملائية. والحل في الوقت ده بيكون الرجوع للموقع نفسه والبحث فيه للتأكد من صحة الخبر أو عدم صحته.
البعض ممكن يعتبر البوست ده كوميدي وياخده بهزار، بس “عمرو الشريف” أول واحد نشر البوست ده له سوابق قبل كده في نشر أخبار غير حقيقية زي “وزير التموين: قرارات صعبة خلال ساعات ويجب على المواطن تحملها لأنها تصب في مصلحته”، و”شكري: رئيس وزراء أثيوبيا قالنا اشربوا من البحر”، وفي ناس كتير بتتعامل مع الأخبار دي باعتبارها حقيقة.